**Bátaszéki Közös Önkormányzati Hivatal létrehozására és fenntartására vonatkozó megállapodásának VIII. módosítása[[1]](#footnote-1)**

(tervezet)

**Bátaszék Város Önkormányzat Képviselő-testülete** (7140 Bátaszék, Szabadság u. 4., adószám: 15733304-2-17, képviseli: **dr. Bozsolik Róbert** polgármester),

**Alsónána Község Önkormányzat Képviselő-testülete** (7147 Alsónána, Kossuth u. 27., adószám: 15414045-2-17, képviseli: Berta Levente polgármester),

**Alsónyék Község Önkormányzat Képviselő-testülete** (7148 Alsónyék, Fő u. 1., adószám: 15417770-2-17, képviseli: Molnár István János polgármester), valamint

**Sárpilis Község Önkormányzat Képviselő- testülete** (7145 Sárpilis, Béke tér 1., adószáma: 15417921-2-17, képviseli: Figler János polgármester)

– figyelemmel Magyarország helyi önkormányzatairól szóló 2011. évi CLXXXIX. törvény 85. § (3c) bekezdésében foglaltakra – a Bátaszéki Közös Önkormányzati Hivatal létrehozására és fenntartására vonatkozó megállapodást (továbbiakban: Megállapodás) *2024. január 31-ei hatállyal* az alábbiak szerint módosítják:

**1. A Megállapodás 8. pont c) alpontja helyébe a következő rendelkezés lép:**

„c.) A településekre eső bevételek és kiadások különbözetét a települési önkormányzatok a KÖH részére kötelesek megtéríteni, azonban a hozzájárulás mértéke évente Alsónána, Alsónyék települések vonatkozásában településenként nem haladhatja meg a 2.000.000 Ft-ot, Sárpilis település vonatkozásában az 1.500.000 Ft-ot. Alsónána, Alsónyék és Sárpilis települések 2024. évben az előzőekben rögzített, évente biztosítandó hozzájárulás mértékén felül, további, 1.000.000 Ft/település kiegészítő hozzájárulást biztosítanak. Felek megállapodnak, hogy minden év február 15. napjáig a hozzájárulás mértékét közösen felülvizsgálják.”

**2. Megállapodó felek a Megállapodás módosítással nem érintett részeit változatlan formában érvényesnek tekintik.**

Felek jelen megállapodást, mint akaratukkal mindenben megegyezőt jóváhagyólag írták alá.

Bátaszék, 2024. január 31.

**Dr. Bozsolik Róbert Molnár István János**

Bátaszék polgármestere Alsónyék polgármestere

**Berta Levente Figler János**

Alsónána polgármestere Sárpilis polgármestere

1. A megállapodás módosítását Bátaszék Város Önkormányzat Képviselő-testülete a /2024. (I.31.) önk.-i határozatával, Alsónána Község Önkormányzat Képviselő-testülete a /2024. (I.31.) önk.-i határozatával, Alsónyék Község Önkormányzat Képviselő-testülete a /2024. (I.31.) önk.-i határozatával, Sárpilis Község Önkormányzat Képviselő- testülete a /2024. (I.31.) önk.-i határozatával hagyta jóvá. [↑](#footnote-ref-1)